**REFERAT FRA ÅRSMØTE , FROGNER MENIGHET 2023.**

Møtet ble avholdt i kirken etter familiegudstjenesten 26.mars kl.11.

Antall deltagere: 15.

**Møteleder:** Menighetsrådsleder Inger Bjørshol

**Valg av referent**: Solveig Aass Kristiansen

**Ad. innkalling:**

Det ble bemerket at innkallingen ikke var kunngjort i Menighetsbladet og kunngjort først samme uke i lokalavisa. Dette må gjøres bedre neste år.

Leder delte ut **årsmelding og regnskap** og gjennomgikk det.

**Dert var følgende merknader til årsmeldingen:**

Trosopplæringsutvalget har ikke vært i funksjon siden forrige trosopplærer sluttet. Og utvalgets tidligere oppgaver har gradvis blitt forandret slik at det ikke er bruk for utvalget på samme måte som før.

Det er ikke noen fast kontaktperson fra Menighetsrådet overfor pilegrimsforeningen St. Hallvard av Huseby . De som er medlemmer fra vår menighet, får direkte info via mail fra foreningen.

Et savn at det i rapporten ikke står noe hvor stor aktiviteten er på barne- og ungdomsfronten. Det ble opplyst at tall for dette står i rapporten som blir sent fra mengheten inn og brukes av bl.a. Statistisk sentralbyrå.

Styremedlem i Stiftelsen Frogner menighetshus orienterte om oppgraderingen av storsalen som nå nesten er sluttført: Maling, lyddemping ved plater i tak, gardiner, heldekkende teppe , ny prosjektor. Det aller meste er gjort ved dugnadsnnsats av noen få. Tidsplanen som var lagt er holdt .Fargevalg som konulentfirmaet «Mellomrommet» foreslo, er fulgt. Kjøkkenet står nå for tur. Og to yttervegger skal vaskes og males. Stram økonomi. Dyr strøm. Noen parkeringsplasser blir midlertidig utleid på dagtid til Hegg skole.

Årsmøtet er veldig takknemlig for alt arbeid som er nedlagt her.

**Regnskapet for 2022** viser et regnskapsmessig mindreforbruk (overskudd) på kr. 108.083,- Inntekter kommer fra fellesrådet, ofringer, konserter med overskudd. I 2022 fikk vi også midler fra Stiftelsen Erik Jølberg.

**REVIDERT LOKAL GRUNNORDNING FOR HOVEDGUDSTJENESTEN, FROGNER MENIGHET** Sokneprest Kaare Stenseng delte ut og gjennomgikk forandringer i vår lokale gustjenesteordning. Den er noe forenklet i forhold til ordningen vi har hatt tidligere. Kunngjøringenes plass og å få med navn på nedvirkende i det trykte programmet ble kort drøftet. - Grunnordningen ble vedtatt ved akklamasjon